Cradock | REISGESELSKAP
Archive for the 'Cradock' Category
2010/06/14 by Danie Mouton
Die konserte het op 4 en 5 Junie plaasgevind. 'n Groot hoeveelheid mense van reg oor die land het die konsert van bykans 3 ure bygewoon. Daar was konsertgangers uit die Kaap, Johannesburg, Port Elizabeth, Humansdorp en van die omliggende dorpe soos Adelaide, Graaff-Reinet en Burgersdorp.
Colesberg hou geseënde gemeentekamp
2010/03/10 by Danie Mouton
Dit was nou lekker. Verlede naweek se gemeentekamp saam met die vriendelike, gasvrye mense van Colesberg se NG Gemeente. Martie en ek was genooi om die naweek saam met hulle deur te bring.
Ons het gekamp by die River Destiny Lodge teen die Oranjerivier (of is dit nou die Garieprivier?) wat breed en wyd vloei na die onlangse goeie reën. Die Lodge is baie naby aan die brug oor die N1.
'n Paar Colesberg-lidmate besig met "Woon in die Woord" tydens die gemeentekamp
Die kamptema was dissipelskap en ons het verskillende tekste volgens die geloofsdissipline van Woon in die Woord gelees.
Die kapasiteit om as dissipel te groei hou verband met
Kennis (minimum en nie maksimum kennis nie);
Houdings en gesindhede;
Daar was werklik lewendige bespreking oor die naweek waar almal afgerig (ge-"couch") is oor dissipelskap. Ons het gewerk aan ons kapasiteit om die Here te volg, en nie net daaroor gepraat nie, maar dit ook op verskillende maniere prakties gedoen.
Dit het my weer getref hoe toegewyd en diensgerig plattelanders kan wees. En hoe vanselfsprekend dit vir hulle is om oor generasiegrense te gaan in alles wat hulle doen.
Dit was ook lekker om 'n diepte-onderhoud te voer met Estelle Jacobs, 'n lidmaat wat by 'n organisasie werk wat 'n sistemiese intervensie in die lewens van die karretjie-mense in die omgewing maak. Ek het 'n berig hieroor vir Kerkbode geskryf, en sal dit moontlik later op die blog plaas.
Wat vir my 'n besondere ervaring was, is die groot hoeveelheid kinders en jongmense wat ook die kamp bygewoon het. Die kinders en jongmense het elk hul eie geestelike baan gehad (gelei deur Wessel Wessels, 'n tweedejaar teologiese student aan Kovsies en Annetjie van Zyl, 'n kinderwerker).
Natuurlik het Karoo-gasvryheid en braaivleis die botoon gevoer. Die rustige en goed-georganiseerde leierskap van ds Japie Taljaard en Lizeth Taljaard (skriba) het bygedra om die naweek die moeite werd te maak om te onthou.
Intense geestelike gesprek oor die Woord
Gesprek oor die Woord is 'n basiese geloofsdissipline vir dissipels
'n Paar jongmense op die gemeentekamp. Wessel Wessels, teologiese student, staan derde van links
Meer foto's kan hier besigtig word (klik op die duimgrootte-foto's om die groot prentjie te sien).
2010/02/19 by Danie Mouton
Riana vertel verder: "Ons droom hou nooit op nie en die gemeenskap staan telkens verwonderd hoe die Here elke dag voorsien en nuwe deure oopmaak. So het twee Nederlandse egpare, Dick en Bernike van Mersbergen, en Kees en Greet van Someren, aan die begin van 2010 by die skuiling aangesluit. Hulle werk kliphard, en gee boonop ook finansiële steun. Dankie! Julle het ons prakties kom leer wat dit beteken wanneer ons sê: Vukasebenze! Staan op en werk!"